To maskerede røvere brød ind i en privat bolig i Hals i nat - de fik dog ikke noget med sig.

Klokken 01.20 smadrede røverne en rude i et hus på Strandvejen i Hals, trængte ind i huset og truede husets kvindelige ejer med et oversavet jagtgevær. Imens løb manden i huset efter hjælp. De to røvere forsøgte at tvinge kvinden til at åbne familiens pengeskab. Men manden vendte tilbage med naboen tids nok til at forhindre et tyveri. Røverne blev bange og tog flugten i en hvid Opel Kadett, der senere blev fundet på Kallehavevej et par kilometer derfra Parrets fire børn sov trygt på 1. sal i huset under hele røveriforsøget. Politiet har afhørt familien og naboerne. - Familien har det ikke særlig godt, de er naturligvis rystede, siger vagthavende ved Nordjyllands Politi Bruno Brix til tv2nord.dk. Afhøringerne har dog ikke kastet særlig meget af sig, og politiet har kun flugtbilen at at gå efter.